rejauldu/bengali-wikipedia huggingface dataset:
ইন্দ্রলাল রায় (২ ডিসেম্বর ১৮৯৮ - ১৮ জুলাই ১৯১৮) প্রথম ভারতীয় বাঙালি বিমান চালক এবং প্রথম বিশ্বযুদ্ধে অংশগ্রহণকারী একমাত্র ভারতীয় বৈমানিক। তিনি প্রথম বিশ্বযুদ্ধে মিত্রশক্তির পক্ষে যুদ্ধ করেন এবং মৃত্যুবরণ করেন। তিনি ফ্রান্সের পক্ষ হয়ে জার্মানির বিপক্ষে বেশ কয়েকটি সামরিক অভিযানে অংশ নেন এবং যুদ্ধবিমান চালনায় দক্ষতার পরিচয় দেন।   জীবনী   প্রাথমিক জীবন  থাম্ব|১৯৯৮ সালে প্রকাশিত ভারতের ডাকটিকিটে ইন্দ্র লাল রায় ইন্দ্রলাল রায়ের জন্ম ভারতের কলকাতায়। তার পিতা পিয়ারীলাল রায় বরিশাল জেলার লাকুটিয়া অঞ্চলের জমিদার ও আইনজীবী এবং মা ললিতা রায় ছিলেন নারীর ভোটাধিকার আন্দোলনকারী। ভ্রাতা পরেশলাল রায় ছিলেন মুষ্টিযোদ্ধা। শিক্ষা জীবনে তিনি বেশ কয়েকটি বৃত্তি অর্জন করেন। বৈমানিক হিসেবে যোগদানের আগে তিনি সর্বশেষ ব্যালিওল বৃত্তি লাভ করেন। এই বৃত্তি নিয়ে তিনি ইংল্যান্ডের অক্সফোর্ড বিশ্ববিদ্যালয়ে পড়াশোনা করতে যান। ১৯১১ সাল পর্যন্ত তিনি কেনিংস্টনে-এর সেন্টা পল'স স্কুলে পড়াশোনা করেন। তার মূল শিক্ষার প্রায় পুরোভাগই ইংল্যান্ডে।  ১৯১৭ সালের এপ্রিল তিনি রয়েল ফ্লাইং কর্‌প্‌সে যোগ দেন। এই ফ্লাইং কোর থেকে ১৯১৭ সালের ৫ জুলাই সেকেন্ড লেফটেণ্যান্ট হিসেবে কমিশন লাভ করেন। এর এক সপ্তাহের মধ্যে ভেন্ড্রোমে প্রশিক্ষণ শুরু করেন। এরপর টার্নবারি-তে বন্দুক চালনা শিক্ষা করেন। অক্টোবর মাসের শেষের দিকে বিমান বাহিনীর ৫৬ স্কোয়াড্রনে যোগ দেন।ইন্দ্রলাল রায়; বাংলাপিডিয়া নিবন্ধ - এ মুজাফ্‌ফর   প্রথম বিশ্বযুদ্ধ  কমিশনের পরপরই প্রথম বিশ্বযুদ্ধ শুরু হয়ে যায়। ১৯১৭ সালের ডিসেম্বর মাসে ইন্দ্রলাল ফ্রান্সের পক্ষে জার্মানির বিপক্ষে একটি সামরিক বিমান অভিযানে অংশ নেন। এই অভিযানের সময় তার বিমান জার্মান বিমান কর্তৃক নো ম্যানস ল্যান্ডে ভূপাতিত হয়। তিন দিন পর একটি ব্রিটিশ সেনাদল তাকে উদ্ধার করে ফ্রান্সের ব্রিটিশ সামরিক হাসপাতালে পাঠিয়ে দেয়। সামরিক হাসপাতালের ডাক্তাররা তাকে মৃত ঘোষণা করে মর্গে পাঠিয়ে দেন। পরে তিনি জ্ঞান ফিরে পান। সুস্থ হওয়ার পর আবার বিশ্বযুদ্ধে যোগ দিয়ে নিয়মিত উড্ডয়ন শুরু করেন।  ১৯১৮ সালে ৬ জুলাই থেকে তিনি বিমান আক্রমণ শুরু করেন এবং ৯টি জার্মান বিমান ধ্বংস করে বিশেষ কৃতিত্বের পরিচয় দেন। ১৮ জুলাই তারিখে তার বিমান পুনরায় ভূপাতিত হয় এবং তিনি মৃত্যুবরণ করেন।   রেকর্ড  তিনিই প্রথম ভারতীয় বিমান চালক, যিনি ১৭০ ঘণ্টা বিমান চালানোর রেকর্ড করেছিলেন।   সম্মাননা   ইংল্যান্ড সরকার তাকে মরণোত্তর বিশিষ্ট উড্ডীয় ক্রস (Distinguished Flying Cross - ডিএফসি) সম্মানে ভূষিত করে।  কলকাতার ভবানীপুরে ‘ইন্দ্র রায় রোড’ রাস্তাটির নাম তার নামানুসারে করা হয়।   তথ্যসূত্র    আরও দেখুন   প্রথম বিশ্বযুদ্ধ  রয়েল ফ্লাইং কর্‌প্‌স  বিষয়শ্রেণী:বাঙালি বৈমানিক বিষয়শ্রেণী:১৮৯৮-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:কলকাতার সামরিক ব্যক্তি বিষয়শ্রেণী:রয়্যাল ফ্লাইং কোরের কর্মকর্তা বিষয়শ্রেণী:রাজকীয় বিমান বাহিনী কর্মকর্তা বিষয়শ্রেণী:বাঙালি হিন্দু বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা বিষয়শ্রেণী:বরিশাল সদর উপজেলার ব্যক্তি বিষয়শ্রেণী:পূর্ববঙ্গের ব্যক্তি বিষয়শ্রেণী:বরিশাল জেলার সামরিক ব্যক্তি বিষয়শ্রেণী:সেন্ট পলস স্কুল, লন্ডনে শিক্ষিত ব্যক্তি
ব্যবহার  The layout design for these subpages is at প্রবেশদ্বার:রাজনীতি/নির্বাচিত চিত্র/Layout.  Add a new Featured picture to the next available subpage.  Update "max=" to new total for its  on the main page.  নির্বাচিত চিত্র প্রবেশদ্বার:রাজনীতি/নির্বাচিত চিত্র/১  প্রবেশদ্বার:রাজনীতি/নির্বাচিত চিত্র/২  প্রবেশদ্বার:রাজনীতি/নির্বাচিত চিত্র/৩  প্রবেশদ্বার:রাজনীতি/নির্বাচিত চিত্র/৪  প্রবেশদ্বার:রাজনীতি/নির্বাচিত চিত্র/৫  প্রবেশদ্বার:রাজনীতি/নির্বাচিত চিত্র/৬  প্রবেশদ্বার:রাজনীতি/নির্বাচিত চিত্র/৭  প্রবেশদ্বার:রাজনীতি/নির্বাচিত চিত্র/৮  প্রবেশদ্বার:রাজনীতি/নির্বাচিত চিত্র/৯  প্রবেশদ্বার:রাজনীতি/নির্বাচিত চিত্র/১০  প্রবেশদ্বার:রাজনীতি/নির্বাচিত চিত্র/১১  প্রবেশদ্বার:রাজনীতি/নির্বাচিত চিত্র/১২
থুওকু মসজিদ () চীনের ইউন্নান প্রদেশের, লুতিয়েনের থাইইউয়েন হুই নৃতাত্ত্বিক শহরে অবস্থিত একটি মসজিদ। এটি ইউন্নানের প্রদেশের ঐতিহ্যবাহী সাংস্কৃতিক স্থান। ইউন্নান প্রদেশের দশটি বৃহত্তম মসজিদের একটি এই মসজিদ।    নামকারণ  থুওকু শব্দটি ইউয়ে ভাষা থেকে এসেছে। "থুওকু" শব্দের অর্থ  সুন্দর জায়গা।   ইতিহাস  ১৭৩০ সালে চিং রাজবংশের ইয়ংঝেংয়ের অষ্টম বছরে নির্মাণ করা  হয়েছে। চিং রাজবংশের সামরিক কর্মকর্তা মা লিংকান ()   এবং মা লিঞ্চি () এর অনুদানে থুওকু মসজিদটি  নির্মাণ করা হয়। ২০১৪ সালের লুডিয়ানের ভূমিকম্পে মসজিদটি নিরাপদ ও সুরক্ষিত থাকে।   স্থাপত্য  মসজিদটি ৪,০০০ বর্গমিটার (৪৩,০০০ বর্গফুট) এলাকা জুড়ে অবস্থিত। মসজিদের ভবন চিং রাজবংশের ভবন নির্মাণ নীতি অনুসরণ করে এবং ঐতিহ্যবাহী স্থাপত্য শৈলীর আদলে নির্মাণ করা হয়েছে। মসজিদ ভবনে প্রধান নামাজঘর, হুয়াংসিং টাওয়ার (), উজুয়ান হলঘর (), পিছনের বিশেষকাজের ঘর () এবং নামফলক () রয়েছে।   প্রধান নামাজঘর  প্রধান নামাজঘরটি ১৫ মিটার (৪৯ ফুট) প্রস্থ, ১৮ মিটার (৫৯ ফুট) দীর্ঘ এবং ১৩ মিটার (৪৩ ফুট) উচ্চতাবিশিষ্ট। নামাজঘরটি ৩৬ টি কলাম দ্বারা গঠিত। ছাদের শেষভাগের নিচে চীনা হরফে "হ্যাপি প্যারাডাইস" লেখা একটি ফলক আছে।   হুয়াংসিং টাওয়ার  হুয়াংসিংয়ের টাওয়ারটি পাঁচতলা বিশিষ্ট একটি চীনা টাওয়ার। ঘরের ছাদের মাঝখানে একটি ফলকে চীনা হরফে "সবার জন্য"() লেখা আছে।   চিত্রশালা    আরো দেখুন   চীনে ইসলাম   চীনের মসজিদের তালিকা   তথ্যসূত্র   বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:চীনের মসজিদ বিষয়শ্রেণী:১৭৩০-এ প্রতিষ্ঠিত
কোনো বস্তুর ওপর অভিকর্ষীয় ক্ষেত্র দ্বারা প্রযুক্ত বলের মানকে ওজন বা ভার বলে। কোনো বস্তুর ভর m এবং পৃথিবীর কোন স্থানে অভিকর্ষজ ত্বরণ g হলে ঐ স্থানে বস্তুর ওজন হবে, W= mg. ওজন ভরের আনুপাতিক হলেও ভর এবং ওজন ভিন্ন। ওজনকে সাধারণত W দ্বারা প্রকাশ করা হয়। ওজনের একক হল বলের একক অর্থাৎ নিউটন (N)। বস্তুর ওজন স্প্রিং নিক্তির সাহায্যে পরিমাপ করা হয়ে থাকে।   ওজনের বিভিন্নতা  বস্তুর ওজন অভিকর্ষজ ত্বরণ g এর ওপর নির্ভরশীল কেননা বস্তুর ভর m তার মৌলিক ধর্ম। তাহলে কোন কারণে অভিকর্ষজ ত্বরণ পরিবর্তিত হলে বস্তুর ওজনেও পরিবর্তন আসবে। সুতরাং স্থান ভেদে বস্তুর ওজনের পরিবর্তন হয়। উদাহরণ স্বরুপ নিম্নে ওজনের বিভিন্নতা দেখানো হল:   ভূপৃষ্ঠে অবস্থানের বিভিন্নতা অনুসারে  পৃথিবীর আহ্নিক গতির জন্য: পৃথিবীর আহ্নিক গতির জন্য অভিকর্ষজ ত্বরণ ক্রমশ বিষুবীয় অঞ্চল থেকে মেরু অঞ্চলের দিকে বৃদ্ধি পায়। ফলশ্রুতিতে বস্তুর ওজনও বৃদ্ধি পায়।মাধ্যমিক পদার্থবিজ্ঞান বই (অধ্যায়-২; পৃষ্ঠা-২১)|রচনা:ড. শাহাজাহান তপন, মুহাম্মদ আজিজ হাসান, ড. রানা চৌধুরী|সম্পাদনা: ড. আলী আসগল|প্রকাশক: জাতীয় শিক্ষাক্রম ও পাঠ্যপুস্তক বোর্ড, ঢাকা|সংস্করণ: ডিসেম্বর, ২০০৮  পৃথিবীর আকৃতিগত পার্থক্যের জন্য: আমরা জানি পৃথিবী সুষম গোলক নয় তাই পৃথিবীর কেন্দ্র থেকে ভূপৃষ্ঠের সকল স্থানের দূরত্ব সমান নয়। যেহেতু g এর মান পৃথিবীর কেন্দ্র থেকে দূরত্বের ওপর নির্ভরশীল তাই পৃথিবীর বিভিন্ন স্থানে g এর মানের পরিবর্তন হয়।  বিষুবীয় অঞ্চল বরাবর পৃথিবীর ব্যসার্ধ সর্বাধিক বলে g এর মান সবচেয়ে কম। এ অঞ্চল থেকে যতই মেরু অঞ্চলের দিকে যাওয়া হবে পৃথিবীর ব্যাসার্ধ তত কমতে থাকে তথা g এর মান বাড়ে। এর ফলে বস্তুর ওজনও বাড়তে থাকে। আবার মেরু অঞ্চলে ব্যাসার্ধ সবচেয়ে কম হওয়ায় g এর মান এ অঞ্চলে সর্বাধিক ফলে এখানে বস্তুর ওজনও সবচেয়ে বেশি হয়।  পৃথিবীর অভ্যন্তরে  বিভিন্ন পরীক্ষণ থেকে দেখা গেছে ভূপৃষ্ঠ থেকে যত নিচে যাওয়া যায় অভিকর্ষজ ত্বরণের মানও ততই কমতে থাকে। এতে করে পৃথিবীর যত অভ্যন্তরে যাওয়া যায় বস্তুর ওজনও তত কমতে থাকে। পৃথিবীর কেন্দ্রে অভিকর্ষজ ত্বরণের মান শূন্য সুতরাং পৃথিবীর কেন্দ্রে বস্তুর ওজনও শূন্য হবে।  ভূপৃষ্ঠ থেকে উচ্চতর কোন স্থানে  ভূপৃষ্ঠ থেকে যত উপরে ওঠা যায় আভিকর্ষজ ত্বরণের মানও তত কমতে থাকে ফলে বস্তুর ওজনও তত কমতে থাকে। এ কারণে পাহাড় বা পর্বতের শীর্ষে বস্তুর ওজন কম হয়।   তথ্যসূত্র   বিষয়শ্রেণী:বলবিজ্ঞান বিষয়শ্রেণী:ওজন
ডান|150px|link=|alt=মিতাবলির পাথুরে পাহাড়চূড়ায় খোলা আকাশের নিচে অবস্থিত ছাদবিহীন চৌষট্টি যোগিনী মন্দির যোগিনী মন্দির বলতে ভারতে খ্রিস্টীয় নবম থেকে দ্বাদশ শতাব্দীর মধ্যবর্তী সময়ে খোলা আকাশের নিচে নির্মিত ছাদবিহীন যোগিনী-উপাসনালয়গুলোকে বোঝায়। এই যোগিনীরা হলেন যোগের অধিষ্ঠাত্রী হিন্দু তান্ত্রিক দেবী তথা পার্বতীর এক-একটি রূপভেদ। যোগিনী মন্দিরগুলো বিংশ শতাব্দীর শেষভাগের আগে গবেষকদের গোচরে আসেনি। বেশ কয়েকটি যোগিনী মন্দিরে চৌষট্টি জন যোগিনীর পূজাগার পাওয়া গিয়েছে বলে এগুলোকে চৌষট্টি যোগিনী মন্দির বা চৌসঠ যোগিনী মন্দির (হিন্দিতে চৌষট্টিকে চৌসঠ, চৌঁসঠ বা চৌষঠী বলা হয়) নামে অভিহিত করা হয়। অন্য মন্দিরগুলোতে যোগিনী পূজার বিয়াল্লিশটি বা একাশিটি কুলুঙ্গি পাওয়া গিয়েছে, যা যোগিনীদের এক ভিন্ন দেবীমণ্ডলীর দ্যোতক। অবশ্য এই মন্দিরগুলোকেও ‘চৌষট্টি যোগিনী মন্দির’ নামেই অভিহিত করা হয়ে থাকে। উল্লেখ্য, যে মন্দিরগুলোতে চৌষট্টি জন যোগিনী পূজিত হতেন, সেখানেও সর্বত্র একই দেবীদের নিয়ে চৌষট্টি জনের দেবীমণ্ডলীর ধারণা করা হয়নি। (বাকি অংশ পড়ুন...)
থাম্ব|শেকসপিয়রের ত্রিসপ্ততিতম চতুর্দশপদী চতুর্দশপদী(Sonnet) হল এক ধরনের কবিতা যার প্রথম উদ্ভব হয় মধ্যযুগে ইতালিতে। এর বৈশিষ্ট্য হল যে এই কবিতাগুলো ১৪টি চরণে সংগঠিত এবং প্রতিটি চরণে সাধারণভাবে মোট ১৪টি করে অক্ষর থাকবে। এর প্রথম আট চরণের স্তবককে অষ্টক এবং পরবর্তী ছয় চরণের স্তবককে ষটক বলে। অষ্টকে মূলত ভাবের প্রবর্তনা এবং ষটকে ভাবের পরিণতি থাকে, যাকে বলা হয় ভোল্টা।   ইংরেজি চতুর্দশপদী  ইংরেজিতে চতুর্দশপদী কবিতাকে সনেট (sonnet) বলা হয়। ইংরেজি চতুর্দশপদী প্রথম পরিচিতি পেয়েছিল খ্রিষ্টীয় ১৬শ (ষোড়শ) শতাব্দীতে 'টমাস ওয়াট' এর প্রয়োগের মাধ্যমে। কিন্তু এর প্রচলন প্রবল হয়ে ওঠে স্যার ফিলিপ সিডনি এর  (১৫৯১) প্রকাশিত হওয়ার পর থেকে। তার পরের দুই শতক উইলিয়াম শেকসপিয়র, এডমন্ড স্পেন্সার, মাইকেল ড্রায়টন ইত্যাদি ব্যক্তিত্ত্বরা চতুর্দশপদী কবিতাকে নতুন নতুন ধাপে এগিয়ে নিয়ে গিয়েছেন। এরুপ কবিতার মূল বিষয়বস্তু ছিল নারীর প্রতি ভালবাসা।  বাংলা চতুর্দশপদী বাংলা ভাষায় প্রথম সনেট রচনার কৃতিত্ব মাইকেল মধুসূদন দত্তের, সনেটকে বাংলায় চতুর্দশপদী নাম মহাকবি মাইকেল মধুসূদনই দিয়েছিলেন। বাংলা সনেট (চতুর্দশপদী) এর সার্থক  স্রষ্টা কবি মধুসূদন দত্ত ১৮৬৫ খ্রীষ্টাব্দে ফ্রান্সের ভার্সাই নগরীতে অবস্থানকালেই ইতালির কবি পেত্রার্কের সনেট থেকে অনুপ্রাণিত হয়ে প্রথম বাংলা সনেটের দিগন্ত উন্মোচন করেন। ১৮৬৬ খ্রীষ্টাব্দে কবির চতুর্দশপদী  কবিতাগুলি গ্রন্থাকারে প্রকাশিত হয়। এই কবিতাগুলিতে কবি চিত্তের ব্যকুলতা, স্বদেশ প্রেম ও আবেগ ধ্বনিত হয়েছে।  মাইকেল মধুসূধন দত্তের একটি চতুর্দশপদী।  “বউ কথা কও”https://www.bangla-kobita.com/madhusudan/bou-kotha-kao/ কি দুখে, হে পাখি, তুমি শাখার উপরে বসি, বউ কথা কও, কও এ কাননে ?— মানিনী ভামিনী কি হে, ভামের গুমরে, পাখা-রূপ ঘোমটায় ঢেকেছে বদনে ? তেঁই সাধ তারে তুমি মিনতি-বচনে ? তেঁই হে এ কথাগুলি কহিছ কাতরে ? বড়ই কৌতুক, পাখি, জনমে এ মনে— নর-নারী-রঙ্গ কি হে বিহঙ্গিনী করে ? সত্য যদি, তবে শুন, দিতেছি যুকতি; (শিখাইব শিখেছি যা ঠেকি এ কু-দায়ে) পবন বেগে যাও যথায় যুবতী; “ক্ষম, প্রিয়ে” এই বলি পড় গি   তথ্যসূত্র    বহিঃসংযোগ    সনেট বিষয়শ্রেণী:কবিতা বিষয়শ্রেণী:অসম্পূর্ণ বিষয়শ্রেণী:চতুর্দশপদী বিষয়শ্রেণী:চতুর্দশপদীবিদ্যা বিষয়শ্রেণী:স্তবকরুপ বিষয়শ্রেণী:কাব্যরূপ বিষয়শ্রেণী:ইতালীয় উদ্ভাবন
থাম্ব|আর্সেনাল মহিলা ফুটবল ক্লাবের খেলোয়াড়রা আর্সেনাল মহিলা ফুটবল ক্লাব পুরুষদের দল থেকে নিজেদের আলাদা করার আগে সাধারণত আর্সেনাল বলা হয়। প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।   তথ্যসূত্র     বিষয়শ্রেণী:১৯৮৭-এ প্রতিষ্ঠিত বিষয়শ্রেণী:ইংরেজ নারী ফুটবল ক্লাব বিষয়শ্রেণী:১৯৮৭-এ প্রতিষ্ঠিত ফুটবল ক্লাব
এ জেড এম জাহিদ হোসেন হলেন একজন বাংলাদেশী রাজনীতিবিদ এবং চিকিৎসক। তিনি বাংলাদেশ জাতীয়তাবাদী দলের সর্বোচ্চ নীতি নির্ধারণী জাতীয় স্থায়ী কমিটির সদস্য। ইতিপূর্বে তিনি দলটির ভাইস চেয়ারম্যান ছিলেন। তিনি খালেদা জিয়ার ব্যক্তিগত চিকিৎসকও। এর আগে তিনি বাংলাদেশ মেডিকেল অ্যাসোসিয়েশন ও ডক্টরস অ্যাসোসিয়েশন অব বাংলাদেশের সাধারণ সম্পাদক হিসেবে দায়িত্ব পালন করেছেন।   ব্যক্তিগত জীবন   অধ্যাপক ডাঃ এ.জেড.এম জাহিদ হোসেন ( আবু জাফর মোহাম্মাদ জাহিদ হোসেন) ১৯৬০ সালের ২৫ ডিসেম্বর ময়মনসিংহের গফরগাঁও এ জন্ম গ্রহণ করেন। তার পৈত্রিক নিবাস দিনাজপুর জেলার নবাবগঞ্জ উপজেলার পুটিমারা ইউনিয়নের মতিহারা গ্রামে। পিতা মরহুম মোঃ জাফর আলী সরকার ছিলেন বিশিষ্ট শিক্ষানুরাগী। তিনি বিভিন্ন স্কুল এবং কলেজ প্রতিষ্ঠা করেন এবং উক্ত প্রতিষ্ঠানগুলোর প্রতিষ্ঠাকালীন প্রদান শিক্ষক ও অধ্যক্ষ হিসেবে দায়িত্ব পালন করেন এবং তার মাতা বেগম জেবুন নেসাও একজন শিক্ষিকা ছিলেন।   শিক্ষাজীবন  তিনি গফরগাঁও এবং ময়মনসিংহ থেকে প্রাথমিক, মাধ্যমিক ও উচ্চ মাধ্যমিক শিক্ষা সম্পূর্ণ করেন। এরপর তিনি ১৯৮৩ সালে ঢাকা বিশ্ববিদ্যালয়ের অধীন ময়মনসিংহ মেডিকেল কলেজ থেকে এমবিবিএস ডিগ্রী অর্জন করেন। ১৯৯৭ সালে বাংলাদেশ কলেজ অফ পিজিশিয়ানস্ এন্ড সার্জনস্ হতে এফসিপিএস ডিগ্রি, ২০০১ সালে ঢাকা বিশ্ববিদ্যালয় হতে ইউরোলজিতে এমএস ডিগ্রী, ২০০৪ সালে কলেজ অফ ফিজিমিয়ানস্ এন্ড সার্জনস্, পাকিস্থান হতে এফসিপিএস এবং ২০০৬ সালে রয়্যাল কলেজ অফ ফিজিশিয়ানস্, এডিনবার্গ, যুক্তরাজ্য হতে এফআরসিপি ফেলোশিপ অর্জন করেন।   রাজনৈতিক জীবন  তিনি ১৯৭৯ সালে ছাত্র রাজনীতিতে আত্মপ্রকাশ করেন এবং ময়ূখ সাংস্কৃতিক গোষ্ঠীর সদস্য হিসাবে তার জাতীয়তাবাদী রাজনীতিতে অংশগ্রহণের পর সরকারি চাকুরিতে যোগদানের কারণে সরাসরি রাজনীতিতে জড়িত না থেকে তিনি পেশাগত রাজনীতিতে আত্মনিয়োগ করেন।  তিনি ১৯৮৯ সাল হতে ডক্টর এসোসিয়েশন অফ বাংলাদেশ (ড্যাব) এর সাথে জড়িত এবং ১৯৯৮ সাল হতে ২০১৯ সাল পর্যন্ত বিভিন্ন মেয়াদে ৪ বার মহাসচিব ছিলেন।  এছাড়াও তিনি ২০০৫ সাল হতে বাংলাদেশ সম্মিলিত পেশাজীবী পরিষদ-বিএসপিপি’র সদস্য সচিব হিসাবে দায়িত্ব পালন করেন এবং ২০২২ সাল হতে উক্ত পরিষদের আহ্বায়ক -এর দায়িত্ব পালন করেন।  তিনি ২০১০ সালে বাংলাদেশ জাতীয়তাবাদী দল- বিএনপি’র মাননীয় চেয়ারপার্সন এর উপদেষ্টা পরিষদ সদস্য নির্বাচিত হন। এরপর ২০১৬ সালে বাংলাদেশ জাতীয়তাবাদী দলের কাউন্সিলের মাধ্যমে কেন্দ্রীয় ভাইস চেয়ারম্যান নির্বাচিত হন। ২০২৪ সালের ১৬ আগস্ট তাকে বাংলাদেশ জাতীয়তাবাদী দল (বিএনপি) এর জাতীয় স্থায়ী কমিটির সদস্য করা হয়। রাজনৈতিক কারণে বিগত ১৮ বছরে অর্ধশত মামলা দায়ের করা হয় তার নামে এবং তিনি ৩ বার রাজনৈতিক কারণে কারাবরণ করেন । ১ম বার ০৯ মে ২০০৯ হতে ০৯ ডিসেম্বর ২০০৯ পর্যন্ত, ২য় বার ২০১১ সালে এবং ৩য়বার ১১মার্চ ২০১৩ হতে ০৭ জুন ২০১৩ পর্যন্ত কারাবরণ করেন    তথ্যসূত্র    বহিঃসংযোগ     বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী বিষয়শ্রেণী:২০শ শতাব্দীর বাংলাদেশী চিকিৎসক বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ময়মনসিংহ মেডিকেল কলেজের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী চিকিৎসক
ব্লো-ব্জাং-দার-র্গ্যাস () (১৬৬২-১৭২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনপঞ্চাশতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী ব্লো-ব্জাং-দার-র্গ্যাস ১৬৬২ খ্রিষ্টাব্দে তিব্বতের আমদো অঞ্চলের আ-গ্জিগ্স-থাং () নামক স্থানে জন্মগ্রহণ করেন। তার পিতার নাম ছিল হোর-ত্শাং-ম্গোন-পো-ব্সাম-গ্রুব () এবং মাতার নাম ছিল ল্হা-ব্জা'-ল্হা-মো-ফ্যুগ ()। কম বয়সে তিনি ঙ্গাগ-দ্বাং-ব্লো-গ্রোস-র্গ্যা-ম্ত্শো নামক চুয়াল্লিশতম দ্গা'-ল্দান-খ্রি-পার নিকট দীক্ষালাভ করেন। কুড়ি বছর বয়সে তিনি লাসা শহরে যাত্রা করে সেরা বৌদ্ধবিহার বিশ্ববিদ্যালয়ের সে-রা-স্মাদ মহাবিদ্যালয়ে শিক্ষালাভ করেন। এই সময় ফা-বোং-খা-পা-ঙ্গাগ-দ্বাং-ব্স্তান-'দ্জিন () নামক ভিক্ষু থাকে শিক্ষার্থীর শপথ দান করেন। ১৬৯৬ খ্রিষ্টাব্দে 'দুল-'দ্জিন-ছেন-পো-'জাম-দ্ব্যাংস-গ্রাগ্স-পা () নামক ভিক্ষু থাকে ভিক্ষুর শপথ দান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন। ১৭০০ খ্রিষ্টাব্দে তিনি গ্যুতো মহাবিদ্যালয়ের প্রধান হিসেবে অধিষ্ঠিত হন এবং নয় বছর ঐ পদে থাকেন। ১৭০৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে এবং ১৭০৮ খ্রিষ্টাব্দে দ্গা'-ল্দান বৌদ্ধবিহারের উনপঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি বিভিন্ন নতুন মন্দির নির্মাণ ও মূর্তি নির্মাণ করান। তিনি এই বিহারে একশত আটটি স্তম্ভ যুক্ত একটি অতিকায় তিনতল বিশিষ্ট প্রার্থনাসভার নির্মাণও করেছিলেন। সপ্তম দলাই লামা এবং দ্পাল-ল্দান-গ্রাগ্স-পা নামক একান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।   তথ্যসূত্র   বিষয়শ্রেণী:১৬৬২-এ জন্ম বিষয়শ্রেণী:১৭২৩-এ মৃত্যু বিষয়শ্রেণী:গানদেন ত্রিপা
জ্যাক আসেলস্টাইন (২ জুন ১৮৯৫ - ২ নভেম্বর ১৯৬৬Hockey deaths - November 1966) ছিলেন একজন কানাডীয় আইস হকি খেলোয়াড়।   কর্মজীবন  তিনি প্যাসেফিক কোস্ট হকি অ্যাসোসিয়েশন এবং ওয়েস্টার্ন কানাডা হকি লিগে নিম্নোক্ত ক্লাবের হয়ে খেলেছিলেন-  সাকাটন সেকস  ভ্যানকুভার মারন্স  রেজিনা ক্যাপিটালস  তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:২০শ শতাব্দীর কানাডীয় পুরুষ ক্রীড়াবিদ
{{Infobox German location </small>|type=City|image_photo= |image_caption=বোখুম স্কাইলাইন, জার্মান মাইনিং মিউজিয়াম, জেইস প্ল্যানেটেরিয়াম বোচুম, শাউসপিলহাউস বোচুম, বোচুম কামারস্পিয়েল |image_coa=DEU Bochum COA.svg |image_flag=DEU Bochum Flag.svg |coordinates=|image_plan=|plantext= |state=নর্থ রাইন-ওয়েস্টফালিয়া |region=আর্নসবার্গ | জেলা = নগর |elevation= |area=145.4 |area_metro= |pop_metro=৫,১৬৬,৪৮৪ |Gemeindeschlüssel=05911000 |postal_code=৪৪৭০১-৪৪৮৯৪ |area_code=০২৩৪, ০২৩২৭ |licence=BO, WAT |website=www.bochum.de |mayor=টমাস আইসকির্চKommunalwahlen 2020. Wahlergebnisse in NRW (in German). Der Landeswahlleiter des Landes Nordrhein-Westfalen.|leader_term=2020–25|Bürgermeistertitel=Lord Mayor|party=SPD}}  বোচুম (, ;  ;"Bochum" (US) and  ; )  নর্থ রাইন-ওয়েস্টফালিয়া এর একটি শহর। জনসংখ্যা ৩৭২,৩৪৮ (এপ্রিল ২০২৩)। এটি নর্থ রাইন-ওয়েস্টফালিয়ার ষষ্ঠ বৃহত্তম শহর (কোলন, ডুসেলডর্ফ, ডর্টমুন্ড, এসেন এবং ডুইসবার্গ পরে), যা সবচেয়ে জনবহুল জার্মান ফেডারেল রাজ্য এবং জার্মানির ১৬তম বৃহত্তম শহর। রুহর হাইটস () পাহাড় শৃঙ্খল-এ, দক্ষিণে রুহর এবং উত্তরে এমশার (রাইনের উপনদী) নদীর মাঝখানে, এটি ডর্টমুন্ডের পরে ওয়েস্টফালিয়া-এর দ্বিতীয় বৃহত্তম শহর এবং ডর্টমুন্ড, এসেন এবং ডুইসবার্গের পরে রুহর-এর চতুর্থ বৃহত্তম শহর।  এটি জার্মানির বৃহত্তম নগর এলাকা রুহরের কেন্দ্রে অবস্থিত, রাইন-রুহর মেট্রোপলিটন অঞ্চল, জিডিপি অনুসারে দ্বিতীয় বৃহত্তম মেট্রোপলিটন অঞ্চল, এবং আর্নসবার্গ অঞ্চল এর অন্তর্গত। শহরে উচ্চ শিক্ষার নয়টি প্রতিষ্ঠান রয়েছে, যার মধ্যে উল্লেখযোগ্য হল রুর বিশ্ববিদ্যালয় বখুম (), জার্মানির দশটি বৃহত্তম বিশ্ববিদ্যালয়ের মধ্যে একটি, এবং বোচুম ফলিত বিজ্ঞান বিশ্ববিদ্যালয়। ()  তথ্যসূত্র  বিষয়শ্রেণী:জার্মানির নগর বিষয়শ্রেণী:ইউরোপের শহর
থাম্ব|ইসলামে দ্বীন মানে ধর্ম  দ্বীন (),  একটি আরবি শব্দ, যা প্রধাণত ইসলাম ধর্মের সাথে অধিক সম্পৃক্ত, পাশাপাশি আরব খ্রিস্টানরাও তাদের উপাসনার ক্ষেত্রে এই শব্দটি ব্যবহার করে। একে প্রায়শই "ধর্ম" হিসেবে অনুবাদ করা হয়, কিন্তু ইসলামী প্রধান ধর্মগ্রন্থ কুরআনে শব্দটির দ্বারা একজন ন্যায়নিষ্ঠ মুসলিমের জন্য পালনীয় পূর্ণাঙ্গ জীবন ব্যবস্থাকে For instance, translations of the Qur'an by Marmaduke Pickthall, Shakir, and others (ইংরেজি ভাষায়) বোঝানো হয়েছে, যা কুরআন ও হাদিস হতে প্রাপ্ত শিক্ষা, আদর্শ ও নির্দেশাবলি দ্বারা পরিচালিত হবেe.g.  1:4, 2:256, 4:46, 8:72, 9:11, 9:122, 15:35, 22:78, etc. (ইংরেজি ভাষায়)। ইসলামী শরীয়াহ আইনকেও অনেক সময় দ্বীন হিসেবে নির্দেশ করা হয়| কিছু মুসলিমের মতে, দ্বীন শব্দটির প্রয়োগ পরিসর হল শুধু মুসলিমদের ধর্মীয় জীবন। আবার কিছু মুসলিমের মতে, দ্বীনের প্রয়োগ সামষ্টিকভাবে মুসলিমদের জীবনের সকল শাখায় প্রযোজ্য হতে পারে। "Inside the Gender Jihad", p. 92, Amina Wadud, Oneworld Publications, 2006 (ইংরেজি ভাষায়)  শব্দতত্ত্ব ইসলাম ধর্মে দ্বীন শব্দের ব্যবহার বহু হাদিসে, দ্বীনকে মধ্যমপন্থী জীবনব্যবস্থা হিসেবে বর্ণনা করা হয়েছে:  আরও দেখুন  তাকওয়া  তথ্যসূত্র  বহিঃসংযোগ  learning deen দ্বীন সহজ Definition of Deen  বিষয়শ্রেণী:ইসলামি পরিভাষা বিষয়শ্রেণী:আরবি শব্দ ও বাক্যাংশ
কোচি বন্দর হল ভারতের প্রধান ১৩ টি বন্দর মধ্যে অন্যতম। এটি দক্ষিণ ভারত-এর কেরালা রাজ্যের প্রধান ও বৃহত্তম বন্দর। এই বন্দরটি ভারত সরকার-এর জাহাজ মন্ত্রকের অধীনস্থ। বন্দরটির কন্টেইনার টার্মিনালটি নির্মাণের সাহায্য করেছে দুবাই পোর্ট ওয়াল্ড।এই টার্মিনালটি পরিচালানাও দুবাই পোর্ট ওয়াল্ড করে। বন্দরটির কন্টেইনার পরিবহন ক্ষমতা ১ মিলিয়ন টন। বন্দরটি ২০১৪ থেকে ২০১৫ সালের মধ্যে ১৭.৪৩ মিলিয়ন টন পণ্য পরিবহন করেছে।  অবস্থান বন্দরটি কোচি শহরের একটি দ্বীপে অভ্যান্তরিন হ্রদে অবস্থিত। এই বন্দরটি মূল ভূখণ্ডের সঙ্গে ৪ কিলোমিটার দীর্ঘ সেতু দ্বারা যুক্ত। এই বন্দর ০৯.৩৫ ডিগ্রী উত্তর ও ৭৬.১৪ ডিগ্রী পূর্বে অবস্থিত। এটি সমুদ্র সমতল থেকে ০ থেকে ২ মিটার উঁচু।  পোতাশ্রয় thumb|right|300px|কোচি বন্দরে টোকিও মেরিন নামের একটি জাহাজ কোচি বন্দরটির পোতাশ্রয়টি স্বাভাবিক ও প্রাকৃতিক। এই বন্দরের পোতাশ্রয়টি খুবই গভীর।এর গভীরতা গড়ে । ফলে বন্দরের পোতাশ্রয়ে বড় সামুদ্রিক জাহাজ নোঙর করতে পারে। এছাড়া কন্টেইনার টার্মিনালটি ১৪.৫ মিটার এর বেশি গভীর।  পরিকাঠামো এই বন্দরটি দুটি পৃথক ডক নিয়ে গঠিত। এছাড়া এখানে একটি কন্টেইনার টার্মিনাল রয়েছে। বন্দরটিতে মোট ১৪ টি জেটি রয়েছে। বন্দরটি থেকে পণ্য দেশের অভ্যন্তরে ও দেশের অভ্যন্তর থেকে পণ্য অন্য দেশে পরিবহনের জন্য বন্দরটি একটি সেতু দ্বারা মূল ভূখণ্ডে যুক্ত। বন্দরের পণ্য মজুতের সুব্যবস্থা রয়েছে।  কন্টেইনার টার্মিনাল  thumb|right|300px|কোচিনকন্টেইনার টার্মিনাল প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷ কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷  পশ্চাৎভূমি কোচি বন্দরের পশ্চাৎ ভূমি দক্ষিণ ভারতের  পশ্চিম অংশেই সীমাবদ্ধ। এর পশ্চাৎ ভূমি সমগ্র কেরালা রাজ্য ও তামিলনাড়ু রাজ্যের পশ্চিম এলাকার কিছু অংশে বিস্তৃত।  আমদানি রপ্তানি আরও দেখুন  কেরালার বন্দর  কোচি ইন্টারন্যাশনাল কন্টেনার টার্মিনাল  তথ্যসূত্র  বহিঃসংযোগ  বিষয়শ্রেণী:কেরলের বন্দর ও পোতাশ্রয় বিষয়শ্রেণী:কোচির যাতায়াতব্যবস্থা বিষয়শ্রেণী:কোচি বিষয়শ্রেণী:১৯২৮-এ ভারতে প্রতিষ্ঠিত বিষয়শ্রেণী:কোচি ভিত্তিক কোম্পানি বিষয়শ্রেণী:২০শ শতাব্দীতে ভারতের স্থাপত্য
কলাত কালী মন্দির (ব্রাহুই/) হল পাকিস্তানের বেলুচিস্তান প্রদেশের কলাত শহরে অবস্থিত হিন্দু দেবী কালীর একটি মন্দির।Daily Times article on Varun Dev Temple  ইতিহাস কলাতের মোট জনসংখ্যার ২ শতাংশ হিন্দু। এছাড়াও কিছু হিন্দু হিন্দকোওয়ান বণিক এখানে বসতি স্থাপন করেছিলেন।  কলাতের কালী মন্দিরটি পূর্বতন কলাত রাজ্যের নগরদুর্গের পাদদেশে অবস্থিত। এই মন্দিরটি দক্ষিণ এশিয়ায় ইসলামের আগমনের আগেই নির্মিত হয়েছিল।  কথিত আছে, স্থানীয় বালোচদের কিংবদন্তি নায়ক সেওয়া কলাত শহরটি প্রতিষ্ঠা করেন এবং তারই নামানুসারে এটির নামকরণ করা হয় কলাত-ই সেওয়া (সেওয়ার (কলাত (দুর্গ)|দুর্গ]])।  আরও দেখুন  পাকিস্তানে হিন্দুধর্ম  তথ্যসূত্র  বহিঃসংযোগ Kalat district - The Planning and Development Department of the Government of Balochistan  বিষয়শ্রেণী:পাকিস্তানের হিন্দু মন্দির বিষয়শ্রেণী:পাকিস্তানের কালীমন্দির
পাকিস্তান জাতীয় মহিলা ক্রিকেট দল মার্চ ২০১৮ এ শ্রীলঙ্কা জাতীয় মহিলা ক্রিকেট দলের সাথে খেলতে শ্রীলঙ্কা সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। মহিলা ওডিআই খেলাগুলো ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। সিরিজটি শুরুর পূর্বে পাকিস্তান ক্রিকেট বোর্ড (পিসিবি) লাহোরে ট্রেনিং ক্যাম্পের জন্য ২১ সদস্যের একটি দল নির্বাচন করে। পাকিস্তান মহিলা দল ওডিআই সিরিজটি ৩-০তে এবং টি২০আই সিরিজটি ২-১ এ জয় লাভ করে।  দলীয় সদস্য ডব্লিউওডিআইডব্লিউটি২০আই চামারি আতাপাত্তু (অধিঃ)  কাবিশা দিলারী  আইনোশী প্রিয়দর্শীনী  নিপুনি হানসিকা  আমা কাঞ্চনা  আচিনি কুলাসুরিয়া  সুগন্ধিকা কুমারী  দিলানী মানোদারা  হাসিনি পেরেরা  চামারি পোলগাম্পোলা  ইনোকা রাণাবীরা  রেবেকা ভ্যানডর্ট  শশীকলা শ্রীবর্ধনে  প্রসাদানী বীরাক্কোডি  শ্রীপালি বীরাক্কোডি বিসমাহ মারুফ (অধিঃ)  মুনীবা আলী  সিদরা আমীন  আইমান আনোয়ার  ডায়ানা বেগ  নিদা দার  গুলাম ফাতিমা  কাইনাত ইমতিয়াজ  জাভেরীয়া খান  নাহিদা খান  ফারিহা মেহমুদ  সানা মীর  সিদরা নওয়াজ  নাতালিয়া পারভেজ  নাশ্রা সান্ধু চামারি আতাপাত্তু (অধিঃ)  কাবিশা দিলারী  নিপুনি হানসিকা  আমা কাঞ্চনা  আচিনি কুলাসুরিয়া  সুগন্ধিকা কুমারী  দিলানী মানোদারা  হাসিনি পেরেরা  চামারি পোলগাম্পোলা  আইনোশী প্রিয়দর্শীনী  আইনোকা রাণাবীরা  শশীকলা শ্রীবর্ধনে  রেবেকা ভ্যানডর্ট (উইঃ)  প্রসাদানী বীরাক্কোডি  শ্রীপালি বীরাক্কোডি বিসমাহ মারুফ (অধিঃ)  মুনীবা আলী  সিদরা আমীন  আইমান আনোয়ার  ডায়ানা বেগ  নিদা দার  গুলাম ফাতিমা  কাইনাত ইমতিয়াজ  জাভেরীয়া খান  নাহিদা খান  ফারিহা মেহমুদ  সানা মীর  সিদরা নওয়াজ  নাতালিয়া পারভেজ  নাশ্রা সান্ধু  ডব্লিউওডিআই সিরিজ ১ম ডব্লিউওডিআই  ২য় ডব্লিউওডিআই  ৩য় ডব্লিউওডিআই  ডব্লিউটি২০আই সিরিজ ১ম ডব্লিউটি২০আই  ২য় ডব্লিউটি২০আই  ৩য় ডব্লিউটি২০আই  তথ্যসূত্র  বহিঃসংযোগ  ইএসপিএন ক্রিকইনফোতে সিরিজ  বিষয়শ্রেণী:শ্রীলঙ্কায় মহিলা আন্তর্জাতিক ক্রিকেট সফর বিষয়শ্রেণী:২০১৭-২০ আইসিসি নারী চ্যাম্পিয়নশিপ বিষয়শ্রেণী:২০১৮-এ শ্রীলঙ্কান ক্রিকেট বিষয়শ্রেণী:২০১৮-এ পাকিস্তানি ক্রিকেট বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা Sri 2018 বিষয়শ্রেণী:২০১৮-এ নারী ক্রিকেট